کونگو دموکراتیک جمهوریتینده یاشاییش مرکزینه اوچاق دوشدو: 18 اؤلو
کونگو دموکراتیک جمهوریتی‌نین شرقینده، اؤزل اوچاغین یاشاییش مرکزینه دوشمه‌سی نتیجه‌سینده 18 نفر اؤلدو.
یئرلی مطبوعات‌داکی خبرلره گؤره، بوسی بی فیرماسینا عایید دورنیر-228 تیپ‌لی اؤزل اوچاق، قالخدیقدان قیسا مدت سونرا گوما شهرینده یاشاییش مرکزینه دوشدو.
گوما هاوالیمانی مسئول‌لارین‌دان ریچارد مانگولوپا، دوشن اوچاق‌دا اولان 17 نفر‌دن قورتولان اولمادیغینی ایفاده ائتدی.
مانگولوپا، فاجیعه ساحه‌سینده بو آنا قدر 18 نفرین جسدینه چاتیلدیغینی قئید ائتدی. بیرلشمیش میللت‌لر تشکیلاتی‌نین ثابت‌لیک میسیونوندان (MONUSCO) حادیثه یئرینه 2 قورتارما واسطه‌سی و بیر قورتارما قروپو گؤندریلدیگی بیلدیریلدی.
فیرما مسئول‌لاری اوچاغین تکنیکی پروبلم سببیله دوشموش اولا بیله‌جگینی ایفاده ائتدی.
دیگر طرف‌دن اجتماعی مئدیادا یئر آلان گؤرونتو‌لرده، هاوا لیمانی یاخینلیغیندا ماپئندو/بیر سمتینده ائوین اوستونه دوشن اوچادان توستولر چیخدیغی گؤرولور.
